Marrëdhëniet mes SHBA dhe Koresë së Veriut
Departamenti i Shtetit e anuloi vizitën e Sekretarit Pompeo në Phenian, duke thënë se ishte “koha e papërshtatshme”.
Rrjeti CNN dhe gazeta “Washington Post” njoftojnë se javën a kaluar, Koreja e Veriut i dërgoi një letër Shteteve të Bashkuara, ku i paralajmëronte se bisedimet për çnuklearizimin janë “në rrezik dhe mund të dështojnë”. Sipas këtyre njoftimeve, retorika e ashpër në letër, bëri që Presidenti Donald Trump ta anulonte menjëherë një udhëtim të planifikuar për në Phenian nga Sekretari i Shtetit Mike Pompeo, vetëm disa orë para nisjes, të premten e kaluar. Korrespondentja e Zërit të Amerikës në Departmentin e Shtetit Cindy Saine, na njeh më me hollësi: Mendohej që ky do të ishte udhëtimi i katërt i Sekretarit të Shtetit Mike Pompeo në Korenë e Veriut. Por Presidenti Donald Trump e ndali atë përmes një tweet-i dhe akuzoi Kinën se nuk ka ndihmuar sa duhet në bisedimet e çnuklearizimit. Zëdhënësja e Departamentit të Shtetit Heather Nauert, nuk pranoi të shprehej lidhur me ekzistencën e një letre nga Koreja e Veriut, ku thuhet se zoti Trump paralajmërohet se bisedimet rrezikojnë të dështojnë. Në vend të kësaj, zëdhënësja dha arsyen e anulimit të menjëhershëm: Ambassadorja amerikane në Kombet e Bashkuara Nikki Haley, tha se mundet që Koreja e Veriut ka ndryshuar mendje lidhur me çnuklearizimin, por shtoi se Shtetet e Bashkuara nuk do të ndryshojnë mendje për sanksionet. - tha zonja Haley. Sekretari Mbrotjes Jim Mattis tha se ai po punon me Sekretarin Pompeo për rifillimin e manovrave të përbashkëta ushtarake me Korenë e Jugut. - tha zoti Mattis. Senatori Ben Cardin i tha Zërit të Amerikës se ai mbështet takimin e zotit Trump me Kim Jong Un-in, por jo ndërprerjen e manovrave të përbashkëta ushtarake. - tha senatori Cardin. Ndërsa duket se bisedimet kanë ngecur, nuk është e qartë se kur do të mund të shihen imazhet e një tjetër takimi të nivelit të lartë mes Shteteve të Bashkuara dhe Koresë së Veriut.